Downloaded from YTS.MX
Official YIFY movies site: YTS.MX
Motor pregătit pentru secvenţa sincronizată.
Recepţie date: confirmată.
Declanşare jet.
Pornire arzătoare.
Armare electrică.
Pregătit pentru secvenţa sincronizată.
Atenţie la numărătoarea inversă.
Zece, nouă,
opt, şapte,
şase, cinci, patru,
trei, doi, unu...
Aprindere.
Viteză stabilizată.
Modificare punct de operare: R1-R3.
Funcţionarea motorului: stabilă.
Atenţie, oprire motor.
Trei...
Doi, unu, zero.
Bravo, Jim.
Vi-l prezint pe Jim Desforges,
cel mai bun inginer al nostru în sisteme de propulsie.
- Încântat, Jim Desforges. - Încântat de cunoştinţă.
Mulţumesc, domnule Dominique.
- Salut, Jim. - Bună, Christian.
- Felicitări pentru test ! - Mulţumesc.
Îl ştii pe Alexandre Ribbot ?
Sigur că da.
De ce ?
Este un articol despre el.
Alexandre Ribbot, fostul astronaut,
s-a stabilit la 2.000 de metri altitudine
după plecarea sa de la Agenţia Spaţială Europeană.
"Am visat dintotdeauna să fiu astronaut."
"Din fericire, visul meu a devenit realitate."
"Acum, învăţ din nou să trăiesc pe Pământ."
"Dar trebuia ca înainte să fac ocolul planetei prin spaţiu."
Dă-mi şi mie.
O tragedie evitată în ultima clipă.
Astronautul francez Alexandre Ribbot,
care se afla în exteriorul Staţiei Spaţiale Internaţionale,
pentru intervenţii de întreţinere,
a fost proiectat în spaţiu
după ce i s-a rupt cablul de siguranţă.
A fost salvat datorită sângelui rece al astronautului american Joan Webster,
care a reuşit să-l prindă şi să-l aducă înapoi la staţie.
Mulţumesc.
Mulţumesc, mamă.
Trebuie să fie frumos în Alpi.
De ce în Alpi ?
Mă voi întâlni cu Alexandre Ribbot.
Cine este ?
Un astronaut.
Treci şi tu mai departe !
Mă enervează să te văd că te încăpăţânezi aşa !
Încă stai cu bunica ta şi faci 40 de ani în curând.
Ţi se pare normal ?
- Ce vrei să spui cu asta ? - Termină odată !
Ai noroc de o slujbă bună, de un salariu bun, eşti sănătos...
Te vei trezi că ţi-ai irosit viaţa alergând după ceva imposibil,
dar va fi prea târziu !
Gerard...
Ţările investesc miliarde, de mulţi ani.
Chiar crezi că vei reuşi tu, de unul singur ?
Eu te întreb de ce îţi zugrăveşti bucătăria în roşu ?
Vezi-ţi de ale tale şi lasă-mă pe mine.
Nu te-au luat la Agenţia Spaţială. L-au ales pe Thomas Pesquet.
Acceptă odată !
- Ce mai face Odette ? - Se simte foarte bine.
Să o saluţi din partea mea.
Îţi prezint viitorul tău combustibil, XB3 !
- XB3 ? - Da !
Sună bine, nu ? Hai să vezi !
Evident.
La o asemenea combustie, căldura...
Are putere, asta este tot ce contează.
Mergem mai departe, cum am vorbit.
Te întâlneşti cu Alexandre Ribbot în weekend ?
Da.
Vrei să vin cu tine ?
Nu, prefer să mă duc singur.
Trăieşte ca în spaţiu.
Ca un pustnic, în vârful muntelui...
Aici este.
Domnul Ribbot ?
Jim Desforges.
Mulţumesc că aţi acceptat să mă primiţi.
Ca să vorbesc despre spaţiu, sunt disponibil oricând.
Priveşte.
Este un zăgan. Poate zbura până la 7.300 de metri altitudine.
Te ascult.
Mulţumesc.
Cum v-am scris pe e-mail, lucrez la un joc video.
Mai nou, la Ariane se fac jocuri video ?
Este un proiect personal.
Aş vrea părerea dvs., ca să fie cât mai realist.
Personajul trebuie să construiască o rachetă,
să decoleze cu ea, să se plaseze pe orbită joasă,
să iasă în spaţiu şi să se întoarcă pe Pământ.
Zborul lui Leonov.
Exact. Dar trebuie să facă totul prin mijloace proprii,
fără a beneficia de infrastructura NASA, a Roscosmos sau a ESA.
Să vă arăt.
Iată. Pornim de la ideea...
Puteţi folosi săgeţile.
Pornim de la ideea că personajul are competenţe tehnice
şi acces la materiale avansate.
- Şi ce combustibil foloseşte ? - XB3.
- Ce este acela ? - Un propergol solid.
Personajul are un prieten chimist
care a inventat o formulă revoluţionară.
Specificaţiile tehnice sunt aici.
Îi place să rişte acestui băiat.
Cu o asemenea compoziţie,
riscul de a exploda la decolare este de unul din trei.
Este singurul mod de a face o rachetă de dimensiuni reduse.
Şi capsula va fi presurizată ?
Nu. Ar fi prea complicat.
Personajul va folosi un costum flexibil,
conectat la un rezervor de oxigen pur.
- Şi de ce face asta ? - Cine ?
Personajul din jocul tău. De ce face asta ?
Pentru că are nevoie.
Vrea să salveze planeta de o invazie extraterestră
sau să împiedice explozia unei bombe ?
Nu, pur şi simplu,
vrea să vadă cum este în spaţiu.
A fost bun ?
Foarte.
De ce nu îmi spui adevărul ?
Cum adică ?
Nu există niciun joc video.
Chiar dacă m-am pensionat,
mai am doi-trei prieteni la agenţia spaţială.
Şi încă au dosarul tău acolo.
În 2009, ai participat la concursul de recrutare
de la Agenţia Spaţială Europeană
şi ai fost al treilea, din 4.500 de candidaţi.
Cu alte cuvinte, ai fost cel respins.
Despre ce este vorba, de fapt ?
După ce am fost respins, am încercat să uit de asta.
Şi ?
Nu am reuşit.
De opt ani lucrez la rachetă.
Singur ?
Am un prieten care mă ajută. Şi mai este şi bunica mea.
De ce ai venit la mine ?
Am citit interviul dvs. din "Paris Match"
şi m-am gândit că nu am nimic de pierdut,
că poate îmi veţi da nişte sfaturi sau chiar mă veţi ajuta.
Camera ta este sus.
Noapte bună !
Domnule Ribbot...
Vorbim mâine.
- Ai dormit bine ? - Da.
Am citit.
Ai lucrat bine.
Ar mai fi doar câteva detalii.
Cum ar fi ?
Dacă racheta ta loveşte un avion ?
Nu va fi cazul.
Am un prieten la Centrul de Control Aerian
şi, în ziua decolării, mă va anunţa ce zboruri sunt.
- Cum rămâne cu A.A. ? - Ce anume ?
Apărarea antirachetă.
Dacă o aeronavă necunoscută survolează
SUA, NATO, China sau Rusia,
este lansată automat o rachetă.
Spaţiul nu este pentru toată lumea.
Şi dacă le spunem că racheta are pasageri
şi nu este ostilă, bănuiesc că nu o vor ataca.
Şi, la decolare, cum vei proceda ?
Voi iniţia aprinderea din capsulă
şi programul informatic va gestiona programul de zbor.
Una este să-ţi asumi riscuri
şi alta, să crezi că vei reuşi singur.
Nu este specialitatea mea,
dar calculele pentru traiectorie nu cred că sunt exacte.
Ai nevoie de un matematician,
care să verifice totul şi să urmărească zborul de la sol.
Cunoaşteţi pe cineva ?
Domnule Fernbach...
Nu mai insistaţi, notele sunt definitive.
Dar ştiţi bine că sunt la nivelul necesar.
Nu asta este problema. Aţi picat un examen, se mai întâmplă.
Domnişoară Sayako,
vă rog să mă scuzaţi, am o întâlnire.
- Bună ziua ! - Domnul Desforges, nu ?
- Mulţumesc că m-aţi primit. - Cu plăcere.
Îl cunoaşteţi de mult pe Ribbot ?
Nu prea.
Nu a vrut să-mi spună nimic, evident.
Este un proiect special...
Haideţi să vedem. Veniţi !
Este o glumă ?
Nu.
Am nevoie de un specialist ca dvs. pentru a verifica traiectoria,
programarea, planul de zbor.
Dar vă daţi seama ce riscuri vă asumaţi ?
Da.
Eu ţin mult la Alexandre,
dar există un motiv pentru care nu mai lucrează la ESA.
Cum adică ?
Îi ştiţi povestea ?
Desigur. De ce ?
Tot ce pot să vă spun este să nu faceţi asta.
Nu există aşa ceva, o rachetă de 12 metri.
Un lansator are 60 de metri
şi nu poţi folosi un combustibil de care nu a auzit nimeni
şi care abia dacă e puţin mai stabil decât nitroglicerina.
Asta ar fi trebuit să vă spună şi Ribbot.
Domnule Fernbach, ştiu că există riscuri.
Dar închipuiţi-vă,
primul zbor în spaţiu cu echipaj amator din istorie.
Nu vreau ca numele meu să fie asociat cu un proiect aşa periculos,
care mai este, pe deasupra, şi ilegal.
La revedere, domnule Desforges.
Domnule, ascultaţi-mă...
Este vorba de viaţa dvs.
Dacă sunteţi aşa nebun să vă riscaţi viaţa, e treaba dvs.
Dar eu nu joc ruleta rusească.
Spre mijloc.
Puţin la stânga. În dreapta...
Dă puţin în spate.
Cu asta, îi vom uimi şi pe cei de la SpaceX !
"Recaro Podium Carbon. Cel mai bun. Îţi place ?"
"E grozav."
Intră !
Jim, te aşteaptă cineva la recepţie.
- Cine ? - Domnişoara Izumi Sayako.
Nu o cunosc.
Ea pare să te cunoscă. E în legătură cu proiectul tău.
Bine, vin. Mulţumesc.
- Bună ziua ! - Bună ziua.
Izumi Sayako. Sunt studenta profesorului Fernbach.
Da, îmi amintesc de dvs. Ce doriţi ?
Să lucrez la proiectul dvs.
Ce proiect ?
Primul zbor în spaţiu cu echipaj amator...
Despre ce vorbiţi ?
Doar v-am piratat o dată calculatorul. Nu e o tragedie...
Ce doriţi ?
V-am spus: să lucrez cu dvs.
Ştiu că aveţi nevoie de un matematician.
Am o licenţă în matematică aplicată
şi echivalentul unei diplome de inginer în orbitografia sistemelor spaţiale.
Echivalentul...
Da, am picat examenul...
Dar puteţi să mă testaţi. Ce aveţi de pierdut ?
V-am auzit discuţia cu Fernbach.
Nu mă refuzaţi, nu faceţi ca el.
Am venit 600 de kilometri până aici. Daţi-mi o şansă !
Aveţi pe ce să notaţi ?
Faceţi un plan de zbor pentru o capsulă Gemini 2
propulsată de un lansator Titan, cu decolare la începutul lui martie,
de pe o bază situată la 40 de grade, 50 de minute şi 16 secunde,
cu o sarcină utilă de 250 de kilograme.
- Vă las trei zile. - Vi-l trimit diseară.
- Să vă dau adresa mea de e-mail. - Nu e nevoie, o am deja.
Iată o fată care ştie ce vrea.
A venit poştaşul, cu o altă recomandată de la bancă.
Ştiu, am văzut.
E totul în regulă ?
Da, scuză-mă.
Şi domnul Ribbot ?
"Totul vine la timp pentru cine ştie să aştepte."
El este ?
Nu... Ea.
- Mi-a trimis planul de zbor. - Deja ?
Andre, dă-mi cheia de şase, te rog.
Mulţumesc.
Este o frumuseţe.
Cu macaraua, ai vreo veste ?
Da. Se ocupă.
Primul zbor spaţial cu echipaj amator din istorie...
Credeai că voi rata aşa ceva ?
Domnule Ribbot...
Vi-l prezint pe Andre, prietenul meu, care a creat XB3.
- Chimistul. - Autodidact.
- Încântat, domnule Ribbot. - Încântat.
Bun...
- Îmi arăţi fiara ? - Sigur că da.
Veniţi, vă rog !
Sunt plăci de la naveta Hermes ?
Da.
- Cum ai făcut rost de ele ? - De la Moscova.
Ai cumpărat materiale de la mafia rusă ?
Două-trei lucruri. Plăcile, câteva piese...
Şi costumul acela.
Sunteţi nişte nebuni.
Motorul...
Treceţi în spate, vă rog.
Bunico ?
Intră.
Domnule Ribbot, v-o prezint pe bunica mea.
- Odette. - Încântat, Odette.
Aşadar, voi sunteţi complicii acestui băiat ?
Baia este în capătul holului.
V-am pus prosoape.
Este puţin cam mică, dar...
Este foarte bine.
- Este totul în regulă ? - Da, îmi cer scuze.
Doar că... Dacă ar fi fost aici, soţul meu ar fi fost foarte bucuros.
De ce ?
Să vă vadă aici, în persoană, la noi acasă.
Este nostim, totuşi.
- El este bunicul tău ? - Da.
- Ce meserie avea ? - Agricultor.
- Ce a păţit ? - Cancer, de la pesticide.
Dar era pasionat de spaţiu.
REUŞITA LUI GAGARIN DESCHIDE ERA COSMOSULUI
Albumul !
- Mulţumesc, bunico. - Mulţumesc.
OAMENII DE ŞTIINŢĂ I-AU "VĂZUT" MURIND ÎN SPAŢIU
SUCCESUL AMERICII ÎN CURSA SPAŢIALĂ
"RUŞII IAU UN ASTRONAUT FRANCEZ ÎN SPAŢIU"
ŞI-AU DAT VIAŢA PENTRU SPAŢIU
Uitaţi...
Uite-l aici, bunico.
Da...
Mulţumesc.
Şi cum a fost prima oară când aţi fost în spaţiu ?
Prima oară când am privit Pământul de acolo ?
În spaţiu, nu ai voie să plângi,
fiindcă lacrimile nu fac casă bună cu imponderabilitatea.
Dar recunosc că mi-a fost greu să mă abţin, atât este de frumos.
Şi nu v-a fost teamă ?
Dimpotrivă. Aveam impresia că nimic nu mi se poate întâmpla.
- Oricum, a fost un drum de excepţie. - Da...
Am citit planul de zbor întocmit de matematiciană.
A făcut treabă bună.
- Ea când vine ? - Nu am sunat-o.
- De ce ? - Mi se pare arogantă.
Şi a picat examenul la orbitografie.
Oricui i se mai întâmplă să pice un examen.
Tu ştii foarte bine.
Care este problema ?
Mi-a spart computerul şi e insistentă, iar mie nu-mi place asta.
- Ştii ce înseamnă "Izumi" ? - Nu.
"Cea care are o stea norocoasă."
Timp de cel puţin trei minute, trebuie să rezişti unei forţe de 3G,
chiar 5G, având în vedere puterea produsă de XB3.
Nu e nevoie să fii Superman. Chiar şi un câine a reuşit.
Dar ţi-am pregătit un program de antrenament accelerat.
Mulţumesc.
Îmi vei mulţumi când vei fi acolo, sus.
- Mergem ? - Unde ?
- Să începi antrenamentul. - Acum ?
Ai altă treabă ?
V-am spus că este închis.
Bună seara !
Ce vreţi să faceţi, exact ?
Mai ştiţi ce am vorbit ? Fără întrebări.
- Unde este ? - Pe acolo.
Nu este ca la NASA,
dar e suficient pentru simularea unui mediu cu gravitaţie zero.
Respiri ?
Du-te.
Mă auzi ?
Da, te aud.
Treci prin cercuri, fără să le atingi.
E totul în regulă ?
Mai fă o tură !
Este bine.
Hai, încă o tură !
Nu, are joc.
Poftim.
Acum este mai bine.
În opt zile, vine şi casca.
- Bună ziua ! - Bună ziua !
- Alexandre Ribbot.
Încântată de cunoştinţă.
Bun venit la baza noastră secretă !
Nu !
Nu vreau să atingă nimeni motorul. Este fragil.
Stai liniştit, nu îl stric.
Poate, dar asta e situaţia.
Mulţumesc.
În seara aceea, eram acasă, cu tatăl meu.
Ne-am uitat împreună. Dar el nu credea.
Vedea, dar nu credea !
Era convins că este o păcăleală,
o escrocherie pusă la cale de propaganda americană.
Şi, până când a murit, nu a acceptat
că omul ar fi putut păşi pe Lună.
Poate că avea dreptate...
Şi dvs. aţi văzut în direct ?
Da, chiar în casa asta.
Soţul meu cumpărase primul nostru televizor,
special pentru acest eveniment.
Dar voi doi cum v-aţi cunoscut ?
Noi doi ? La clubul de aeromodelism din Vernon.
Fiind inginer aerospaţial, era vedetă în micul nostru club.
A observat repede că rachetele mele ajungeau mai sus decât ale celorlalţi.
Îmi tot punea întrebări despre combustibil.
O vreme, nu i-am spus nimic.
Voiam să ţin secretă formula.
Dar când am aflat că vrea să îl folosească
pentru a lansa o rachetă adevărată, înţelegi de ce l-am urmat.
Dar dvs. cum v-aţi gândit să deveniţi astronaut ?
De când pot eu să-mi amintesc, asta mi-am dorit să fac.
Să fiu astronaut... Era o certitudine.
Nu cred că aş fi putut face altceva.
Asta îmi aminteşte de cineva.
Pe vremea mea, trebuia să treci prin armată ca să reuşeşti.
Am fost pilot de încercare 12 ani
şi, în 2000, am dat concursul la ESA şi m-au acceptat.
Uneori, trebuie să faci un ocol lung pentru a-ţi atinge scopul.
Dar tu, Izumi ?
De unde vine pasiunea ta pentru spaţiu ?
Sper să nu stric atmosfera, dar între generaţiile dvs. şi a mea
s-au produs multe schimbări.
Pământul este afectat în toate sensurile,
dar nimeni nu se vede pe el însuşi.
Fiecare are grijă doar de ce este al lui.
Dacă va continua aşa, să mergem în spaţiu
nu va mai fi un vis, ci o necesitate.
Vreau să spun că, dacă noi cinci reuşim să trimitem în spaţiu această rachetă,
vom demonstra că orice este posibil.
Nu ?
Nu ne-ai arătat locul de lansare.
Platforma a fost turnată de bunicul meu.
Când eram mic, de aici lansam rachetele noastre micuţe.
Ne vedeam acolo...
Bunicul meu spunea că o rachetă
este o lumină care înaintează prin întuneric.
Visul său era să facă o rachetă adevărată să decoleze
de aici, de lângă heleşteul lui.
Şi exact asta vom face noi, împreună.
Racheta va fi plasată pe orbită joasă, la 250 km altitudine,
pe o traiectorie eliptică, ce va stabili perigeul în atmosferă.
Orbita este calculată astfel încât capsula să intre în atmosferă
după o mişcare de revoluţie.
Jim va avea la dispoziţie o orbită completă,
adică 89 de minute, pentru ieşirea în spaţiu.
După aceea, capsula va reveni singură
şi va ameriza în largul zonei Vendee.
Şi cum o vom recupera ?
Capsula este dotată cu GPS. Cu toate ambarcaţiunile din zonă...
Ca să nu mai vorbim de toţi militarii care vor apărea...
Poate ar trebui să ne luăm un avocat, ca să avem un avans ?
Dacă spunem unui avocat că vom comite o infracţiune,
este obligat să ne denunţe.
Dacă reuşim, avocaţii se vor bate ca să ne reprezinte.
Şi dacă nu reuşim ?
XB3 e un combustibil instabil.
Există riscul ca racheta să explodeze la decolare.
Da, bine. Ştim.
Iar când vei fi pe orbită,
există riscul unei coliziuni cu deşeuri spaţiale,
al unei probleme la motor sau să faci un infarct.
Da, se poate întâmpla.
Luând în calcul toate acestea, am ajuns la un risc de eşec de...
De ajuns cu statisticile ! Nu suntem la NASA !
Pe mine mă interesează.
Care este riscul de eşec ?
32 la sută.
Riscul să mori este de unul la trei...
Nu mi-ai spus că este aşa riscant.
Bunico, ai încredere în mine. Totul va fi bine.
Mai bine tăcea !
Este matematician. Este datoria ei să spună lucrurile astea.
Pe deasupra, este şi drăguţă.
- Nu ţi se pare ? - Nu ştiu, nu m-am uitat.
E frumos să priveşti stelele,
dar nu uita să te uiţi şi la ce este pe Pământ.
Zodiile voastre indică o compatibilitate intelectuală optimă.
Şi nu numai intelectuală, dacă înţelegi...
Ce tot spui acolo, Andre ?
- Mai termină cu asta ! - Trebuia să-ţi spun.
Ce te-a apucat ?
- Vrei să-i sperii pe toţi ? - Credeam că bunica ta ştie.
Eu o protejez ! La ce foloseşte să o sperii aşa ?
Crezi că din cauza mea e speriată ?
Data viitoare, să vorbeşti cu mine înainte.
Data viitoare, să-i spui adevărul. Ar fi mai simplu.
Jim, mă auzi ?
Te aud perfect.
Perfect ! Ai oxigen pentru 15 minute.
Mai trăieşte ?
Se văd bule ?
Da.
Şase minute.
Domnule Ribbot...
Domnule Ribbot !
Da ?
Au trecut 15 minute. Nu se mai văd bule.
Va reuşi.
Sunteţi sigur ?
Jim !
Poate ar trebui să intrăm după el.
V-am spus eu.
Gata, am terminat şedinţa. Strângem !
Eva...
Am înţeles.
- Jim ! - Da.
Domnul Dominique te aşteaptă în biroul lui.
- Când ? - Acum.
Intră !
Ce este asta ?
Un regulator de temperatură de înaltă precizie pentru motoare aerospaţiale.
De care nu aveai nevoie pentru proiectul actual.
Comanzi materiale de precizie aşa, degeaba ?
Probabil din greşeală.
Este greu de crezut că ai făcut o asemenea greşeală.
Ce voiai să faci cu asta ?
Jim ?
V-am spus, am greşit.
Asta e tot ?
Nu-mi dai de ales, eşti concediat. Cu efect imediat.
Vino cu mine.
Avantajul e că voi avea timp pentru reglajele finale la motor.
Problema e că vei fi închis.
Nu, Odette ! Până finalizează ei ancheta,
Jim va deveni primul astronaut care a ieşit în spaţiu
prin mijloace proprii.
Pentru firma lui, va fi publicitate. Îi vor mulţumi, vei vedea.
Problema este că nu mai avem regulator.
Am o prietenă la Roscosmos. Să văd ce pot face.
Te deranjez ?
Nu. Eu...
Poţi face ce doreşti tu cu copacii.
- Mergem ? - Da.
Ce este ?
Tatăl meu...
Gerard !
Îi porţi pică tatălui tău şi asta se răsfrânge asupra lui Jim !
- Încetează ! - Ajută-l !
Nu-ţi spune, dar are nevoie de tine. Ajută-l !
Chiar nu-ţi dai seama că e absurd ?
- Putem reuşi. - Voi ?!
Îţi pierzi minţile, mamă !
Tată, nu poţi avea încredere în mine ?
- Şi dacă explodează racheta ? - Nu va exploda.
Nu ai de unde să ştii !
Lui i-ai interzis să concureze, pentru că era periculos ?
Tocmai ! Şi a murit ! Şi el nu era un amator.
Nici noi nu suntem amatori.
Tipul pe care l-ai văzut acolo este Alexandre Ribbot,
un mare astronaut francez.
Şi el crede în mine !
- Termină ! - Ba nu termin !
E vorba de viaţa mea. E decizia mea !
Mă priveşte numai şi numai pe mine !
Crezi că pe noi nu ne priveşte ?
La mine şi la mama ta te-ai gândit ?
Te aştepţi să nu ne pese dacă ţi se întâmplă ceva ?
Cum poţi fi atât de egoist ?
Tată, nu mai vreau să ne certăm.
Te înţeleg, dar îmi ceri
să renunţ la visul meu pentru că ţi-e ţie teamă.
Nu este visul tău, ci al bunicului tău !
Şi pe el uite unde l-a dus ! Nicăieri.
Nicăieri !
Gata, m-am săturat. Fă ce vrei !
Dar eu nu vreau să te mai văd. Ai auzit ? Să nu te mai văd !
Bună ziua, domnule Desforges ! Am un colet pentru dvs.
Mulţumesc.
Şi o recomandată.
Îmi trebuie o semnătură aici, vă rog.
Mulţumesc. La revedere !
Izumi, mă auzi ?
Da.
La semnalul meu, iniţializezi aprinderea.
Bine.
40 de secunde, cât ţine testul, nu mişcă nimeni.
Motorul se va opri singur.
Bine.
Gata, Izumi, începem.
Trei...
Doi...
Unu...
Start !
- Izumi, la tine e totul în regulă ? - Este perfect.
Stai, e o problemă !
Izumi !
Mulţumesc.
Este generatorul de presiune hidraulică.
Într-o secundă, am sărit de la 2.000 de grade la peste 3.000.
Din cauza XB3-ului ?
Nu.
Pentru finanţarea proiectului, am făcut un credit la bancă.
Le-am spus că renovez ferma.
Acum, au nişte bănuieli şi nu mă mai lasă în pace.
Iar la firmă, nu le va lua ani să descopere câte piese am şterpelit.
Şi nu vor anunţa poliţia, ci Direcţia pentru Securitate.
- Red Bull ?! - Exact !
Susţin multe proiecte neconvenţionale, ca al nostru.
Coboară cu picioarele pe pământ. Facem ceva ilegal.
Sunt sigură că e o idee bună.
Las-o baltă ! Nu am chef să-mi acopăr racheta cu autocolante.
Racheta noastră, adică...
Frumuseţea stă în a reuşi pe cont propriu.
Poate, dar nu mai e posibil.
Nu vreau să o las baltă.
Îi sun şi vom vedea.
Nu face asta. Nu ne vor susţine, este prea periculos.
Singurii care ne pot ajuta sunt pasionaţii, cei ca noi.
Şi unde să-i găsim ?
Jim...
Tu vrei să-mi spui
că de opt ani furi de la mine,
adică de la compania Ariane,
ca să construieşti o rachetă ?
Da.
Avem nevoie de piese ca să o reparăm.
Ce să vă spun ?!
Sunteţi singurul om care ne poate ajuta.
Să vă ajut ? Voi vă daţi seama
ce îmi cereţi ?
Ştiţi bine că este imposibil !
Vă înţeleg reacţia, dar amintiţi-vă de Elon Musk.
Toţi credeau că este imposibil, că este nebun.
Şi uitaţi unde a ajuns.
Suntem aproape. Jim poate să reuşească.
- Şi când va reuşi... - Staţi puţin.
Jim, tu vei...
Da.
Fie că va fi Jim sau altul, cineva va reuşi, cât de curând.
Şi, în ziua aceea, veţi regreta că nu aţi participat.
Ajutaţi-ne !
Sunteţi nebuni !
Nebuni !
Toţi !
Va accepta. Ne va ajuta.
- Jim Desforges ? - Da.
Am nişte colete pentru dvs.
Poftim.
"Nu ştiu nimic, dar vreau să ştiu totul."
Da.
Un canal de comuncaţii la mare altitudine.
Cu lăţime de bandă de 100 de giga.
Pentru o zi.
Bine ai venit !
Nu uita: nu pui mâna pe nimic.
Da, da.
- Ce faci ? - Vei vedea.
Ce rocă este asta ?
Celestit. Este un cristal.
Nu te-ai schimbat prea mult.
Mereu ai avut un aer serios.
Vino.
Aleksei Leonov.
Primul om care a păşit în spaţiu.
Când a vrut să revină în capsulă,
costumul lui se umflase aşa mult, că nu mai reuşea să intre.
Era să moară.
Şi asta nu te sperie ?
De când eram mic, mă văd acolo.
Are dreptate bunica ta. Semeni cu Ribbot.
Eu nu am realizat nimic încă. El ştie cum este să fii în spaţiu.
Şi crezi că te vei întoarce ?
Normal.
Vom filma decolarea ?
De ce ?
Vom face un lucru extraordinar.
Trebuie să păstrăm amintirea.
Nu ţi se pare suficient să trăieşti momentul ?
Tu îl vei trăi, de fapt.
- Vrei să fii în locul meu ? - Te las pe tine...
Dar cred că ar trebui să-l împărtăşim cu ceilalţi.
Le-ar face bine oamenilor.
- Bună, mamă ! - Bună, fiule.
- Ce faci ? - Bine.
- Dar tu ? - Bine.
Sunt bucuros, facem progrese.
- Vrei o cafea ? - Nu, mulţumesc.
Tata ce face ?
Este supărat, nu mai doarme... Îl cunoşti.
Dar, de data asta, are motive.
- Îi este teamă. - Ştiu.
Nu, Jim. Teama aceasta tu nu o cunoşti.
Ce ai, mamă ?
Pentru ce, toate astea ?
Vei vedea.
- Când este ? - Într-o săptămână.
Tatăl tău vrea să-ţi spun să nu o faci.
Dar eu îţi spun să o faci.
Verifică-ţi calculele, motorul...
Fă tot ce trebuie ca să te întorci teafăr. Dar fă-o !
Fă-o !
Mai bem cafeaua aceea ?
- Te deranjez ? - Nu, intră.
S-a folosit de accesul în reţea
pentru a intra pe serverele altor departamente
şi a adăuga piese la comenzile lor,
care, teoretic, ajungeau în stocul nostru.
Despre ce vorbeşti ? Cine ?
Despre Jim Desforges.
A început în 2011, la un an după ce l-ai angajat.
Jim ?
În total, prejudiciul este de peste 800.000 de euro.
Este incredibil că nimeni nu şi-a dat seama de nimic.
Ce insinuezi ?
Nimic, spun doar că unul dintre ingineri
fură de opt ani şi nimeni nu a văzut nimic.
Nu cred că a sustras materiale ca să le vândă.
- Ştii ce cred eu ? - Spune.
Construieşte o rachetă.
O rachetă... Te rog, Eva !
Ai tu altă explicaţie ?
Am trimis raportul la sediu şi la Direcţia pentru Securitate Internă.
- Asta este procedura. - Ai procedat bine.
- O las deschisă ? - Da, las-o.
Am înţeles.
Mulţumesc, domnule Dominique.
Ce este ?
Responsabila pentru securitate a aflat totul.
A anunţat Direcţia pentru Securitate.
Domnul Dominique crede că poate să ne acopere 24 de ore.
24 de ore ?
Nu am venit până aici ca să renunţăm cu trei zile înainte de decolare.
Trebuie să decolezi mâine.
- Mâine ? - Da, mâine.
Andre, pentru tine, este în regulă ?
Da.
Izumi, găseşte o fereastră de lansare,
rezervă canalul de comunicaţii
şi sună la centrul de control pentru trafic aerian.
Iar tu eşti pregătit.
Dacă nu pleci mâine, nu vei mai pleca niciodată.
Bine.
Mă numesc Alexandre Ribbot.
Sunt astronaut la Agenţia Spaţială Europeană.
Acest mesaj se adresează autorităţilor americane şi internaţionale.
În câteva minute, serviciile de informaţii militare
vor semnala decolarea unei navete spaţiale neidentificate, din Franţa.
Va traversa spaţiul aerian al SUA şi al altor state.
Acest zbor nu reprezintă niciun fel de ameninţare.
Singurul pasager este un inginer francez independent,
care se va angaja într-un demers extraordinar
pentru cucerirea spaţiului.
Soţului meu îi plăcea să stea pe banca aceasta.
Jim este convins că bunicul lui este încă aici, lângă el,
şi îl ghidează în acest proiect.
Pot să vă întreb ceva ?
De ce îl ajutaţi pe Jim ?
Jim nu ştie asta, dar, în 2009,
făceam parte din comisia de selecţie a candidaţilor la agenţia spaţială.
Eu sunt unul dintre cei care au spus "Nu".
Uneori, pasiunea poate provoca teamă.
TRANSPORT SUPRADIMENSIONAT
Andre !
Ce este ?
La ultima mea ieşire extravehiculară...
Nu a fost un accident.
Eu mi-am desfăcut cablul.
Îmi doream să mă simt liber.
Pentru câteva secunde...
Dacă nu m-ar fi prins colegul meu, nu aş mai fi fost astăzi aici.
Când eşti acolo sus, cel mai mare pericol
este să nu mai vrei să te întorci.
Înţelegi ?
Mi-a luat mult timp să înţeleg, dar locul nostru,
deocamdată, cel puţin, este pe Pământ.
Împreună.
Nu uita să te întorci.
Intră !
Nu-ţi face griji.
- A montat o cameră. - Mi-a spus.
Mulţumesc pentru tot.
Mulţumesc.
E totul în regulă ?
Ce este asta ?
Talismanul meu.
Pleci în două ore.
Să nu-ţi faci griji din cauza apărării antiaeriene.
Am pregătit un mesaj. Îl voi trimite înainte de decolare.
Mulţumesc.
- E totul în regulă ? - Da.
Jim, test. Recepţionezi ?
Da. Perfect.
Foarte bine.
E cineva ?
- Deci ? - Negativ !
Jim, trei minute.
Deschide !
Haideţi !
Oxigen: în regulă.
Temperatură şi presiune costum: în regulă.
Comunicaţii voce şi date: în regulă.
Combustibil: în regulă.
Sistem electric şi aprindere: în regulă.
Condiţii atmosferice şi ritm cardiac: în regulă.
Din partea mea, este în regulă.
Jim ?
Din partea noastră, este în regulă.
La fel şi din partea mea.
Numărătoare inversă.
Zece, nouă,
opt, şapte,
şase, cinci,
patru...
Trei, doi, unu...
Aprindere motor.
Haide !
E în regulă ? Sunt toate stabile ?
Da.
Andre, XB3-ul tău face minuni.
Jim !
Oprirea motorului: iminentă. Pregăteşte-te !
Zece secunde.
Nouă, opt, şapte, şase,
cinci, patru,
trei, doi,
unu...
Racheta a ajuns pe orbită.
- Jim ! - Da.
Eşti pe orbită.
Simţi imponderabilitatea ?
Ai 89 de minute, cowboy !
20.
Avem o problemă.
Lăsaţi-i să vină.
Ne păstrăm concentrarea.
Nu mişcaţi !
- Cu calm ! - E în regulă !
- 40 de secunde. - Ce se petrece aici ?
Opriţi totul. Afară !
La 250 km deasupra noastră,
este un om care va face înconjurul planetei.
Lăsaţi-ne să lucrăm, ca să-l aducem viu înapoi.
- Nu este posibil ! - Ba este.
Este prea târziu. Acum, trebuie să-i lăsăm să termine.
Nu trebuie să ştie că sunteţi aici.
Vreau linişte deplină.
20 de secunde.
- Jim, mă auzi ? - Da.
Separare: în 20 de secunde.
Separare reuşită.
Mă pregătesc pentru ieşire.
Recepţionat, Jim.
Jim, ce faci ?
Jim !
Ce face ?
Jim !
Ce faci ? Mai ai timp.
Jim, mă auzi ?
Jim !
Răspunde-mi !
Este Claude !
Este bunicul lui.
Jim...
Acum, trebuie să te întorci.
Mă auzi ?
Jim...
Răspunde-mi.
Te aud, Izumi.
Vă aud.
Totul este în regulă.
Mă întorc.
Aţi urmărit filmul: ASTRONAUTUL